Source: http://univagora.ro/ro/universitate/noutati/tags/acreditare/
Timestamp: 2019-04-22 06:25:48+00:00
Document Index: 39215237

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

acreditare - Noutăţi - Universitatea Agora din municipiul Oradea
Articole cu eticheta acreditare
Legea 59 din 2012
Scris în 4 Aprilie 2012.
Legea Nr.59 din 29.03.2012
privind înfiinţarea Universităţii Agora din municipiul Oradea, judeţul Bihor
ACT PUBLICAT ÎN MONITORUL OFICIAL NR. 222 din 03 aprilie 2012
Articolul 1. Se înfiinţează Universitatea Agora din municipiul Oradea, ca instituţie de învăţământ superior, persoană juridică de drept privat şi de utilitate publică, parte a sistemului naţional de învăţământ, cu sediul în municipiul Oradea, Piaţa Tineretului nr. 8, judeţul Bihor, cod poştal 410526.
Articolul 2. Universitatea Agora din municipiul Oradea se înfiinţează cu următoarea facultate şi următoarele specializări acreditate: Facultatea de Drept şi Ştiinţe Economice, cu specializările Management, Contabilitate şi informatică de gestiune, Drept, toate cu predarea în limba română.
Articolul 3. În structura Universităţii Agora din municipiul Oradea intră şi facultăţile şi specializările, altele decât cele prevăzute la art. 2, acreditate sau autorizate să funcţioneze provizoriu prin hotărâre a Guvernului, în condiţiile prevăzute de lege.
Articolul 4. Personalul didactic şi nedidactic din instituţia care a fost autorizată să funcţioneze provizoriu se preia, în condiţiile legii, la instituţia nou-înfiinţată, începând cu data intrării în vigoare a prezentei legi.
Articolul 5. (1) Universitatea Agora din municipiul Oradea dispune de patrimoniu propriu, prevăzut în anexa care face parte integrantă din prezenta lege. Patrimoniul universităţii constă din patrimoniul iniţial al fondatorilor, la care se adaugă patrimoniul dobândit ulterior. Acesta este compus din bunuri mobile şi imobile şi din creanţe.(2) Patrimoniul prevăzut în anexă este proprietatea privată a Universităţii Agora din municipiul Oradea, de care dispune în mod liber. În cazul înstrăinării unor bunuri din patrimoniul universităţii, contravaloarea lor revine universităţii. (3) În caz de desfiinţare, dizolvare sau lichidare, patrimoniul Universităţii Agora din municipiul Oradea, înfiinţată prin lege, revine fondatorilor.
Articolul 6. Cheltuielile privind funcţionarea universităţii prevăzute la art. 1 se asigură din veniturile proprii dobândite în condiţiile legii, precum şi din alte surse legale. Articolul 7Pentru a se asigura respectarea standardelor legale de calitate specifice învăţământului superior, Universitatea Agora din municipiul Oradea este special monitorizată pe o perioadă de 3 ani, conform metodologiei elaborate de Ministerul Educaţiei, Cercetării, Tineretului şi Sportului, care se publică în Monitorul Oficial al României, Partea I, în termen de 30 de zile de la data intrării în vigoare a prezentei legi. Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.
PREŞEDINTELE SENATULUI VASILE BLAGA
PATRIMONIUL Universităţii Agora din municipiul Oradea Patrimoniul Universităţii Agora din municipiul Oradea este constituit din:
Titlul în baza căruia este deţinut
1.253.287,5
A. Clădiri campus universitar şi teren aferent
Municipiul Oradea, Piaţa Tineretului nr. 8, CP 410526, judeţul Bihor
Contract de vânzare-cumpărare, extras de carte funciară
199.341,54
A. Tehnică de calcul
33.709,00
Facturi de achiziţie
B. Programe informatice şi licenţe
19.468,67
81.820,02
D. Fond de carte-bibliotecă
E. Birotică
F. Aparatură de laborator
G. Mijloace de transport
13.940,85
III. Active circulante
336.088,65
A. Disponibilităţi
323.120,65
B. Alte valori (obiecte de inventar)
NOTĂ: Prezenta anexă are la bază protocolul de predare-preluare a patrimoniului dintre Fundaţia Agora din municipiul Oradea şi Universitatea Agora din municipiul Oradea.